Diari Oficial de la Generalitat Valenciana


Sumari del DOGV 1780, del 12-05-1992 (1992/824763)

ORDRE de 21 d'abril, de 1992, de la Conselleria de Treball i Afers Socials, per la qual es convoquen ajudes econòmiques per a valencians residents a l'estranger.
-----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/04/21/(2)/dof/vci/html**

### Dades del document

Número de DOGV
:   1780

Data del DOGV
:   12-05-1992

Secció del DOGV
:   DISPOSICIONS GENERALS

Número del document
:   1992/824763


Data del document
:   21-04-1992

Organisme emissor
:   Conselleria de Treball i Afers Socials

Tipus de document
:   Ordre

Ordre de 21 d'abril de 1992, de la Conselleria de Treball i Afers Socials, per la qual es convoquen ajudes econòmiques per a valencians residents a l'estranger.  
La Comunitat Valenciana ha anat ampliant progressivament la protecció social per mitjà de les prestacions econòmiques reglades que, juntament amb les prestacions no contributives, constitueixen un març adequat per garantir uns mínims vitals. Assegurar als valencians aquestes prestacions, particularment a aquells que es troben en situació de necessitat, ha estat un objectiu bàsic de la Generalitat Valenciana en resposta a l'aspiració social de solidaritat.  
Aquestes situacions de necessitat, que no estan suficientment cobertes pels mecanismes existents, s'han vist agreujades per l'actual situació de crisi que viuen algun països llatinoamericans, on hi ha alguns valencians residents mancats de recursos econòmics propis suficients per a llur subsistència.  
El sistema de protecció vigent a la Comunitat Valenciana ha d'ampliar-se als valencians emigrants que es troben en la mateixa situació de protecció que tenen els residents a la comunitat. D'aquesta manera la Comunitat Valenciana s'uneix a l?obligació que té l?estat de «vetlar especialment per a salvaguardar dels drets econòmics i socials dels treballadors espanyols a l?estranger i orientar la seua política cap al retorn», (Constitució, article 42) amb l?extensió als valencians residents a l?estranger de les ajudes que tenen els residents en ella.  
En el Pla de Mesures d'Inserció Social a la Comunitat Valenciana s'han creat unes prestacions econòmiques reglades que, les oportunes modificacions, poden ampliar-se als valencians residents a l'estranger que es troben en els supòsits de protecció establerts en aquesta ordre.  
Per la qual cosa,  
ORDENE:  
Article primer. Objecte  
1. Convocar les ajudes econòmiques de caràcter temporal dirigides a valencians residents a l?estranger que necessiten mitjans de subsistència, la quantia de les quals és proporcional als recursos econòmics i càrregues familiars del beneficiari.  
2. Les ajudes econòmiques tindran la consideració de subvencions de contingut econòmic i caràcter temporal, assimilat a les prestacions econòmiques reglades.  
3. A càrrec del programa 313.10, línia de subvenció 405/000/92, del Pressupost de la Generalitat Valenciana per a 1992, per un import màxim de 81.148.086 de pessetes, s'atendrà el pagament d'aquestes ajudes econòmiques.  
Article segon. Finalitat  
Aquestes ajudes tenen com a finalitat garantir uns mitjans econòmics mínims perquè la persona o unitat familiar que les reba puga subvenir a les necessitats bàsiques de la vida i aconseguir la seua incorporació sòcio-laboral.  
Article tercer. Beneficiaris  
Podran ser beneficiaris d'aquestes ajudes econòmiques les persones que reunesquen els requisits següents:  
a) Residir a l'estranger i haver tingut com a últim veïnatge administratiu la Comunitat Valenciana, sempre que acredite aquesta condició en el corresponent Consolat d'Espanya.  
b) Haver complert els 65 anys d?edat.  
c) No disposar, el sol·licitant o la unitat familiar de què forme part, d'uns ingressos anuals ni de recursos susceptibles de produir-los que, per qualsevol concepte, superen la quantia que li pogués correspondre, computada anualment, per aquesta ajuda.  
d) No poder ser beneficiari de qualsevol tipus de pensió, subsidi o ajuda concedida per organisme públic la finalitat del qual siga atendre les necessitats de subsistència del beneficiari.  
Article quart. Quantia de l'ajuda  
1. L?import de la prestació serà, durant l?exercici pressupostari de 1992, fins a un màxim de 200.000 pessetes en còmput anual Aquest import serà incrementat, quan amb el sol·licitant convisquen familiars al seu càrrec, segons l?escala següent:  
- pel primer familiar: 3.000 pessetes mensuals,  
- pel segon familiar: 2.000 pessetes mensuals,  
- pel tercer i successius familiars: 1.500 pessetes/mes cada un.  
La quantitat resultant, calculada d'acord amb el paràgraf anterior, no podrà excedir de 37.500 pessetes mensuals durant 1992.  
2. De l'import resultant de l'apartat anterior es deduiran els ingressos i altres recursos de naturalesa econòmica amb què compte el beneficiari o la unitat familiar.  
3. Les ajudes es meritaran des del primer dia del mes següent al de l'aprovació de la sol·licitud per l?òrgan competent.  
Article cinquè. Pagament  
El pagament de la prestació el farà la Generalitat Valenciana per mitjà de l'Institut Valencià de Serveis Socials de la Conselleria de Treball i Afers Socials.  
Article sisè. Documentació i lloc de la sol·licitud  
Les sol·licituds per al reconeixement de l'ajudes, es presentaran, d'acord amb el model oficial, en les entitats valencianes acreditades com a col·laboradores inscrites en el Registre d?associacions Valencianes en l?exterior o en la Direcció General de Relacions Institucionals de la Presidència de la Generalitat Valenciana, plaça Manises, s/n., 46123 València (Espanya).  
En la sol·licitud subscrita per l?interessat aquest manifestarà expressament que reuneix tots els requisits exigits per ser beneficiari de la prestació. La documentació haurà d?estar integrada per:  
a) La sol·licitud de l'ajuda segons el model que figura en l'annex I i II.  
b) Certificat d'ingressos econòmics o si s'escau, declaració jurada que manifeste la manca de mitjans per atendre les seus necessitats elementals i dels familiars al seu càrrec.  
c) Fotocòpia de les quatre primeres pàgines del passaport i document que acredite la seua condició de valencià o de la seua ascendència valenciana.  
La documentació presentada en les entitats acreditades com a col·laboradores, o directament a la Direcció General de Relacions Institucionals, es trametrà, acompanyada de l?informe adient, a l?Institut Valencià de Serveis Socials per a la seua resolució.  
Article setè. Resolució i seguiment  
1. L?Institut Valencià de Serveis Socials resoldrà la concessió de l'ajuda una vegada rebuda la documentació acompanyada de l'informe adient de les entitats col·laboradores, sense perjudici que puga demanar d'aquestes la documentació complementària que hi calga.   
2. El procediment de tramitació i pagament de les ajudes es regirà segons l'Ordre d'11 de setembre de 1990 de la Conselleria de Treball i Afers Socials, sense perjudici de les especialitats regulades en aquesta ordre.  
DISPOSICIO TRANSITORIA  
Unica  
Les sol·licituds que hagen estat presentades fins a la publicació d'aquesta ordre en el Diari Oficial de la Generalitat Valenciana, seran considerades vàlides a tots els efectes, i es seguirà per a llur tramitació el procediment marcat per aquesta ordre.   
València, 21 d'abril de 1992.  
El Conseller de Treball i Afers Socials,  
MARTIN SEVILLA I JIMENEZ  
Veure imatge


Còpia Permalink ELI